text: ছাপ্পান্নো হাজার বর্গমাইল বাংলাদেশী লেখক হুমায়ুন আজাদ রচিত উপন্যাস। এই উপন্যাসের মাধ্যমে আজাদ ঔপন্যাসিক হিসাবে আত্মপ্রকাশ করেন। বাংলাদেশে সামরিক আইন জারীর প্রেক্ষাপটে রচিত উপন্যাসটি ১৯৯৪ সালের (ফাল্গুন, ১৪০০ বঙ্গাব্দ) একুশে বইমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাস প্রকাশের মধ্য দিয়ে হুমায়ুন আজাদের ঔপন্যাসিক হিসেবে আত্মপ্রকাশ ঘটে।
  
  আজাদ উপন্যাসটি উৎসর্গ করেছেন উপন্যাসের প্রধান চরিত্র রাশেদকে। তার বাবার নামও ছিলো রাশেদ, তিনি উপন্যাসের উৎসর্গ পাতায় লিখেছিলেন, 'উৎসর্গ পরলোকগত পিতা, আমি একটি নাম খুঁজছিলাম, আপনার নামটিই-রাশেদ-মনে পড়লো আমার'।
  
  পটভূমি
  ১৯৯৩ সালে আজকের কাগজ পত্রিকাতে লেখা এই উপন্যাসটির ধারাবাহিকতার পর ১৯৯৪ সালে একুশে বইমেলাতে প্রকাশিত হয় এবং হুমায়ুন আজাদের রচিত এটিই ছিলো প্রথম পূর্ণ উপন্যাস যদিও ১৯৮৯ সালে তার লেখা আব্বুকে মনে পড়ে ছিলো একটি উপন্যাসিকা। হুমায়ুন আজাদ সামরিক-শাসন এবং একনায়কতন্ত্রের বিরোধিতা করতেন, সেটা তিনি রাশেদ চরিত্রটি দ্বারা বিভিন্ন রূপক এবং প্রতীক দ্বারা বুঝিয়েছেন, তাছাড়া হুমায়ুন আজাদ একটি চিত্রকল্প এঁকেছেন নিজস্ব ভঙ্গিতে যে সামরিক শাসন বাংলাদেশের সমাজের ক্ষতি করেছে এবং দেশের সমাজের মধ্যবিত্ত পরিবারের মূল্যবোধ অনেক রক্ষণশীল, মানুষের বিকাশ নাকি রোধ হয়ে যাচ্ছে এটাই হুমায়ুন আজাদের এই উপন্যাসের মূল বিষয়।
  
  উপন্যাসটি ছিলো হুমায়ুন আজাদের নিজের একটি ব্যক্তিগত জীবনের ছোটোখাটো উপাখ্যান এবং তিনি উপন্যাসটিতে বাংলাদেশের সমাজে চলা বিভিন্ন মূল্যবোধের উপর ব্যক্তিগত আক্রোশ প্রকাশ করেছিলেন পরোক্ষভাবে।
  
  চরিত্রসমূহ
   রাশেদ - উপন্যাসের প্রধান চরিত্র যে সামরিক শাসনকে ঘৃণা করে
   মৃদু  - রাশেদের কন্যা, বয়স পাঁচ
   মমতাজ - রাশেদের পত্নী
  
  সারাংশ
  বইটির মূল চরিত্র রাশেদ তার স্ত্রী মমতাজ এবং এক কন্যা মৃদুকে নিয়ে সংসার করে, মমতাজ একজন স্কুলশিক্ষিকা এবং রাশেদ ঢাকা বিশ্ববিদ্যালয়ের একজন প্রভাষক, পরিবারের সম্মতিতে বিয়ে করে তারা। আশির দশকের শুরুর দিকে বাংলাদেশে হঠাৎ একদিন সামরিক আইন জারি হলে ঘুমন্ত রাশেদকে তার স্কুলগামী মেয়ে মৃদু উঠিয়ে দেয় যে রাস্তায় সামরিক সদস্যদেরকে দেখে বাসায় চলে আসে। বেতারে সামরিক শাসনের ঘোষণা শুনতে পায় তারা এবং পরে টেলিভিশনে সামরিক বাহিনীর শাসকদেরকে দেখে রাশেদ তার শৈশবকালের কথা মনে করে যখন পাকিস্তান আমলে আইয়ুব খান সামরিক আইন জারি করেছিলো।
  
  রাশেদ বাংলাদেশের সমাজের মানুষের নৈতিকতার অধঃপতন দেখতে পায়, সমাজে দেখতে পায় যে ধর্মান্ধতা চালু হচ্ছে, প্রেম-ভালোবাসা উঠে যাচ্ছে, পতিতাবৃত্তি-পরকীয়া চালু হচ্ছে, সমাজের মানুষ নানা অসৎ কাজে লিপ্ত হচ্ছে। রাশেদ নিজে সৎ থাকে, তার চারপাশকে তার মনে হয় অনেক অসুস্থ এবং ময়লা। বিশ্ববিদ্যালয়ের মেয়েরা স্বাধীনতা হারাচ্ছে, বাঙালি তরুণ-তরুণীরা অপসংস্কৃতির দিকে ধাবিত হচ্ছে - এটা দেখে রাশেদের মন কষ্টে ভরে যায়। রাশেদ নিঃশ্বাসে নিঃশ্বাসে রন্ধ্রে রন্ধ্রে একটি অসুস্থ বাংলাদেশের সামনের দিকে এগোতে থাকে।
  
  আরো দেখুন
   হুমায়ুন আজাদের গ্রন্থতালিকা
  
  টিকা
  
  তথ্যসূত্র
  
  উৎস
  
  বহিঃসংযোগ
  
  বিষয়শ্রেণী:১৯৯৪-এর উপন্যাস‎
  বিষয়শ্রেণী:১৯৯০-এর দশকের উপন্যাস
  বিষয়শ্রেণী:১৯৯৪-এর বাংলাদেশি উপন্যাস
  বিষয়শ্রেণী:২০শ শতাব্দীর উপন্যাস‎
  বিষয়শ্রেণী:১৯৯৪-এর অভিষেক উপন্যাস
  বিষয়শ্রেণী:বাংলা ভাষার বাংলাদেশী উপন্যাস
  বিষয়শ্রেণী:হুমায়ুন আজাদের উপন্যাস
  বিষয়শ্রেণী:সমর মজুমদারের প্রচ্ছদ শিল্প সহ বই
  বিষয়শ্রেণী:আগামী প্রকাশনীর বই
title: ছাপ্পান্নো হাজার বর্গমাইল